OpenLLM-France/wikimedia huggingface dataset:
# Ascraeus Mons

Ascraeus mendia (Nazioarteko Astronomia Elkartea ofizialki latinez Ascraeus Mons deitua) Marte planetako ipar-hemisferioan kokatua dagoen ezkutu-sumendi erraldoi bat da, hain zuzen ere 11.92º N, 255.92º W koordenatuetan dago.
Tharsis mendietan garaiena, planeta osoan eta gaur egun arte Esne Bidean topatu ahal izan den bigarren mendirik garaiena da (Olympus Monsek bakarrik garaitua).
Mariner 9k 1971n topatua, lehendabizikoz North Spot izena izan zuen baina mendi bat zela konturatu zirenean, Ascraeus Mons izena hartu zuen

## Erreferentziak

* ↑ Carr, Michael H.. (1973). «Volcanism on Mars» Journal of Geophysical Research 78: 4049–4062. doi:10.1029/JB078i020p04049. Bibcode: 1973JGR....78.4049C..
* ↑ Gazetteer of Planetary Nomenclature. http://planetarynames.wr.usgs.gov/Feature/417

## Kanpo estekak

* Datuak: Q499164
* Multimedia: Ascraeus Mons / Q499164
# Ascrea

Ascrea Italiako udalerri bat da. Rietiko probintzian kokatuta dago, Lazio eskualdean. 212 biztanle ditu, 13,98 kilometro koadroko azaleran banatuta.

## Mugakideak

Ascreak honako udalerri hauekin egiten du muga:
Collegiove Marcetelli Paganico Sabino Rocca Sinibalda Castel di Tora Longone Sabino Pozzaglia Sabina Varco Sabino

## Kanpo estekak

* Datuak: Q223438
* Multimedia: Ascrea / Q223438
# Ascrib

Ascrib uharteak (ingelesez Ascrib Islands, eta gaeleraz Na h-Eileanan Ascrib) Eskoziako ipar mendebaldean dagoen Barruko Hebridak uhartediko uharte txikiz osatutako uhartedi txiki bat da. Uhartedi honetan ez da inor bizi.
Ascrib uhartedia osatzen duten uharteak honako hauek dira.
* South Ascrib
* Scalp Rock
* Eilean Garave
* Sgeir a’ Chapuill
* Sgeir a’ Chuain
* Eilean Creagach
* Eilean Losal

## Kanpo estekak

* Datuak: Q723406
* Multimedia: Ascrib Islands / Q723406
# Ascó

Ascó Kataluniako udalerria da, Ribera d'Ebre eskualdean eta Tarragonako probintzian kokatua. 2009ko urtarrilaren 1eko erroldaren arabera 1.608 biztanle zituen. 73,63 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 2.716 | 2.528 | 2.672 | 2.481 | 2.211 | 1.981 | 1.876 | 1.680 | 2.037 | 1.708 | 1.617 | 1.608 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Ascóko udalaren webgunea.
* Datuak: Q723440
* Multimedia: Ascó / Q723440
# Aseguru-kontratu

Aseguru-kontratua bere indarrez aseguratzailea, estaldura-gai den arriskua gertatzen den kasuan eta primaren kobrantza bitarteko dela, aseguratuari, hitzartutako mugen barruan, eragindako kaltea ordaintzera edo kapital bat, errenta bat edo adostutako beste zerbitzu batzuk ematera behartzen duen kontratua da. Askotan atxikitze-kontratuak dira, baina beti aldebakarrekoak, ausazkoak eta fede onaren presuntzioa jarraitzen dutenak.

## Erreferentziak

* ↑ Euskalterm: [Aseguruak Hiztegia] [2019]
* ↑ Euskalterm: [Hiztegi Terminologikoa] [2006]

## Kanpo estekak

* Datuak: Q1586573
* Multimedia: Insurance contracts / Q1586573
# Ascreavie

Ascreavie, Eskoziako landetxe nabarmen bat da, Angus eskualdean.

## Kanpo estekak

* Datuak: Q4804073
* Multimedia: Ascreavie / Q4804073
# Aseaströmmen

Aseaströmmen edo Txirrindularien Eskultura Bengt-Göran Broström eskultoreak egindako lana da. Stora Torgeten, Västeråsen (Suedia)n, ikus daiteke. Irudietan langileak bizikletaz lanera joaten irudikatzen dira. Garai batean bertako lantegi batera langile asko horrela joaten ziren eta haien oroimenez egin zen eskultura multzo hau.

## Erreferentziak

* ↑ https://www.orangesmile.com/guia-turistica/vasteras/entretenimiento--2534274.htm

## Kanpo estekak

* Datuak: Q10419577
# Ascurra

Ascurra Brasilgo udalerri bat da, Santa Catarina estatuan kokatua. 8.319 biztanle ditu 110,901 km²ko eremuan.

## Ikus, gainera

* Santa Catarina

## Kanpo estekak

* Datuak: Q1758057
* Multimedia: Ascurra / Q1758057
# Asertibotasun

Giza harremanetan, asertibotasuna pertsona batek besteak erasotu gabe edota besteekiko menpekotasuna erakutsi gabe jokatzen duen gaitasuna da.
Diskurtso asertibo eraginkorra bere kulturako koordenadetan ondo integratua behar du. Gure mendebaldeko kulturan, saihestu behar dira diskurtso oldarkorregiak. Saihestu behar, halaber, utzikeria edo koldarkeriatzat har daitezkeen jokabideak. Bestalde, saihestu behar jarrera manipulatzaileak eta jarrera didaktikoegiak (lezioak ematen ibiltze hori).
Hezkuntzan garatu beharreko helburua da, haurra gizartean modu egokian bizitzeko gai diren pertsona heldu bilakatzeko.
Garrantzizko faktoretzat jotzen da giza baliabideen kudeaketan ere, kudeatzaileak eta enpresako beste eragileek erakundeko helburuei batera ekin eta horiek arrakastaz lortzeko.

## Kanpo estekak

* Datuak: Q920550
# Asesinato en la universidad

Asesinato en la universidad 2018ko Iñaki Peñafiel espainiar zinema zuzendariaren telefilma da.

## Argumentua

Oharra: Atal honek istorio osoa edo amaiera argitzen du.
Lara Cabanes idazle eta historialari ezagunari XVI. mendean gertatutako heriotza bat ikertzeko eskatuko diote. Antonio de Román agustindarra egoera bitxian hil zen Salamancako Unibertsitatean katedra lortu eta gero. Lararen gida nagusia Frai Luis de Leónek idatzitako gutun batzuk izango dira.

## Aktoreak

* Ramon Agirre
* Antonio Bachiller: Rodrigo
* Alfonso Bassave
* Joaquín Climent
* Patrick Criado: Frai Luis de León
* Daniel Grao
* Dani Luque
* Chani Martín
* Javier Pereira
* Macarena Sanz
* Fernando Soto: Antonio de Román
* Iván Sánchez: Juan Soto Mesa
* Leonor Watling: Lara Cabanes

## Erreferentziak

* ↑ www.sansebastianfestival.com

## Kanpo estekak

* Datuak: Q56810474
# Asetasun (kolorea)

Kolorearen teorian, asetasuna kolore tonu zehatz baten intentsitatea da. Kolorearen purutasunean oinarritzen da; kolore oso ase batek kolore bizia eta sendoa izango du, aldiz, asegabe dagoen kolore batek koloregabetasun gehiago izango du. Asetasun gabe, kolorea ilundu eta grisagoa egiten da.
Asetasuna bere intentsitate luminosoaren konbinazioak eta kolore espektroko uhin luzera desberdinek determinatzen dute. Kolore puruena luzera bateko uhin bat soilik erabiliz lortzen da intentsitate oso altuan, adibidez, laser bat. Intentsitate luminosoa murrizten bada, koloretasuna ere bai. Sistema kengarri bateko kolore bat asegabetzeko, zuria, grisa, beltza edo bere kolore konplementarioa gehitu ahal zaizkio.
Asetasuna koordenatuetako bat da HSL eta HSV sistema kolorimetrikoetan. Programa konputazional gehienek gerturaketa bat erabiltzen dute balio hau kalkulatzeko.

## Erreferentziak

* ↑ Euskalterm (noiz kontsultatua: 2022-05-08)

## Kanpo estekak

* Datuak: Q27673
* Multimedia: Colorful / Q27673
# Asexualtasun

Asexualtasuna beste pertsonenganako sexu-erakarpenik eta sexu-harremanik ez izateko sexu-joera duen pertsonaren izaera da. Sexu-abstinentziaren kasuan ez bezala, asexualtasuna egoera egonkorra da, pertsona baten orientazio sexual mota bat alegia; bestalde, pertsona asexualak sexu-harremanak izan ditzake, baina beste pertsona bati atsegina emateagatik soilik edo ugaltzeko gogoagatik soilik burutzen ditu, sexu-gogorik gabe; masturbazioa eta beste praktika autoerotikoak ere egin ditzake. Abstinentziaren eta zelibatuaren kasuetan ez bezala, azkenik, asexualtasuna ez da sinesmenek zuzenean eragindako egoera bat, pertsonaren uneko izaera baizik.

## Erreferentziak

* ↑ GARCIA IDIAKEZ, Mikel. «"Jendeak asexualoi buruz duen irudia? Erreprimitu hutsak garela"» Argia (Noiz kontsultatua: 2021-01-22).

## Ikus, gainera

* Pansexualitate
* Bisexualitate
* Sexu-joera

## Kanpo estekak

* Datuak: Q724351
* Multimedia: Human asexuality / Q724351
# Asetasun

Asetasuna asetzeko tasuna da, hau da, zerbaitek beste zerbait hartzeko, konbinatzeko, gorpuzteko, nahasteko edo disolbatzeko tasuna, harik eta gehiago eranstea ezinezkoa izan arte. Horrela asea edo asegabea izan daiteke. Kontzeptu hau eremu askotan erabiltzen da:
* Kolorimetrian, asetasuna kolorearen bizitasuna da, tonuaren intentsitatea.
* Kimika organikoan:
** Gantz-azido aseak
** Gantz-azido asegabeak
# Asesinato en el Comité Central

Asesinato en el Comité Central 1982. urtean Vicente Arandak eginiko thrillerra da, Manuel Vázquez Montalbánen izen bereko eleberrian oinarrituta.

## Istorioa

Oharra: Atal honek istorio osoa edo amaiera argitzen du.
Espainiako Alderdi Komunistaren Biltzar Nagusiko bilera batean itzalaldi txiki bat dago. Argitzen denean, Fernando Garrido idazkari nagusia erail dute. Gobernuak Fonseca inspektore antikomunistari eskatuko dio heriotza argitzea eta idazkari berriak Pepe Carvalho detektibeari.

## Aktoreak

* Patxi Andion: Pepe Carvalho
* Victoria Abril: Carmela
* Conrado San Martín: Santos
* José Vivó: Fonseca
* Héctor Alterio: Sepúlveda
* José Cerro: Esparza Julvé
* José Carlos Plaza: Pérez Montesa
* Miguel Rellán: Leverder

## Erreferentziak

* ↑ Majarín, Sara. (2013). Una vida de cine: Pasión, Utopía, Historia: Lecciones de Vicente Aranda. Editorial Zumaque S.L. ISBN 9788494011016..

## Kanpo estekak

* Datuak: Q3624940
# Asesinato en febrero

Asesinato en febrero 2001. urtean Eterio Ortegak eginiko filma da.

## Sinopsia

Oharra: Atal honek istorio osoa edo amaiera argitzen du.
2000ko otsailaren 22an Gasteizen ETAk Fernando Buesa legebiltzarkide sozialista eta Jorge Díez Elorza bere bizkartzaina erail zituen. Erailketa oinarri moduan harturik, Eterio Ortegak euskal gizartearen arazoak eta memoria ikertzen ditu.

## Ikus, gainera

* Dokumentalak Euskal Herrian

## Kanpo estekak

* Webgunea imdb.com
* Datuak: Q5708158
# Asfalto

    Artikulu hau materialari buruzkoa da; filma gaitzat duena beste hau da: «Asfalto (filma)»
Asfaltoa errepide, autobia eta autopisten eraikuntzetako nahasketa asfaltikoetan konglomeratzaile gisa erabili ohi den material lirdingatsu, itsaskor eta beltz bat da. Maiz iragazgaiztutzaile gisa ere erabiltzen da. Petrolio gordinean agertu ohi da eta ia osorik betunez osatua dago.
Bere izena Itsaso Hilan eta Jordan ibaiaren ibarrean dagoen Asfaltites aintziraren oroigarria da.
Aipatutako lekuaz gain, munduko hainbat petrolio eremuetako zingira eta aintziretan egoera naturalean eta zenbait hidrokarburo nahasketa konplexuetan topa liteke. Asfalto aintzirak ere badaude, non bere kontzentrazioa nabarmentzen den uraren gainetik.

## Kanpo estekak

* Datuak: Q202251
* Multimedia: Asphalt / Q202251
# Asfalto (filma)

    Artikulu hau filmari buruzkoa da; material gaitzat duena beste hau da: «Asfalto»
Asfalto 2000. urtean Daniel Calparsorok eginiko filma da.

## Istorioa

Oharra: Atal honek istorio osoa edo amaiera argitzen du.
Lucía bi lapurrekin (Chino eta Charly) batera bizi da. Bizitzaz desengainaturik, arriskua eta emozioa bilatuko dituzte.

## Aktoreak

* Najwa Nimri (Lucía)
* Juan Diego Botto (Charly)
* Gustavo Salmerón (Chino)
* Alfredo Villa (Antonio)
* Antonia San Juan (Lucíaren ama).

## Kanpo estekak

* Datuak: Q5708194
# Arpaia

Arpaia Italiako udalerri bat da. Beneventoko probintzian kokatuta dago, Campania eskualdean. 1.989 biztanle ditu, 4,96 kilometro koadroko azaleran banatuta.

## Mugakideak

Arpaiak honako udalerri hauekin egiten du muga:
Forchia Moiano Bucciano Rotondi Roccarainola Airola Paolisi Arienzo Cervinara

## Kanpo estekak

* Datuak: Q55850
* Multimedia: Arpaia / Q55850
# Arpad Šterbik

Arpad Šterbik (serbieraz: Арпад Штербик, Arpad Šterbik; Senta, Jugoslavia, 1979ko azaroaren 20a) Atlético de Madrid klubeko atezaina da.
Munduko atezainen hoberenetarikoen artean dago. Oso altua eta astuna izan arren (2m-ko altuera eta 119kg-ko pisua), oso arina da, oso azkar mugitzen du bere gorputza jaurtiketa gehienak gelditzeko.
Arpadek Espainiako nazionalitatea dauka, Espainian bertan bizi delako, horregatik Espainiako selekzioarekin jokatu du.

## Palmares

Selekzioekin:
* Europa Juniorren eskubaloi Lehiaketa 1998. Zilar-domina.
* Unibertsitateko 1999 Munduko Lehiaketa. Urre-domina.
* 1999 eskubaloiko Munduko Lehiaketa. Brontze-domina.
* 2001 eskubaloiko Munduko Lehiaketa. Brontze-domina.
* 2011 eskubaloiko Munduko Lehiaketa. Brontze-domina.
Atlético de Madridekin txapelketa bat irabazi du:
* Espainiako super-kopa.
Beste sari batzuk lortu ditu:
* Munduko Lehiaketaren Atezainik hoberena 2005
* IHF Urteko Jokalaria 2005
* ASOBAL Ligaren atezainik hoberena 2006
* ASOBAL Ligaren jokalaririk hoberena 2006
* ASOBAL Ligaren atezainik hoberena 2007
* ASOBAL Ligaren atezainik hoberena 2008
* ASOBAL Ligaren atezainik hoberena 2009
* ASOBAL Ligaren atezainik hoberena 2010

## Ibilbidea

| Kluba | Herrialdea | Denboraldiak |
| RK Jugović | Serbia | 2001 |
| Veszprém KC | Hungaria | 2001 – 2004 |
| BM Ciudad Real | Espainia | 2004 – 2011 |
| BM Atlético Madrid | Espainia | 2011 - |
* Datuak: Q443465
* Multimedia: Arpad Šterbik / Q443465
# Arpaise

Arpaise Italiako udalerri bat da. Beneventoko probintzian kokatuta dago, Campania eskualdean. 735 biztanle ditu, 6,66 kilometro koadroko azaleran banatuta.

## Mugakideak

Arpaisek honako udalerri hauekin egiten du muga:
Ceppaloni Roccabascerana Altavilla Irpina Pietrastornina

## Kanpo estekak

* Datuak: Q55851
* Multimedia: Arpaise / Q55851
# Arpajon-sur-Cère kantonamendua

Arpajon-sur-Cère kantonamendua Frantziako kantonamendu bat da. Cantal departamenduan dago, Auvernia-Rodano-Alpeak eskualdean. Guztira 15 udalerri ditu eta Arpajon-sur-Cère da bere hiriburua.

## Kanpo estekak

* Datuak: Q1512955
# Arpad (Siria)

Arpad, Siriako antzinako hiri bat izan zen, Alepo inguruan kokatua. Ziuraski, Serifeko toki arkeologikoan egongo zen. K.a. X. eta K.a. VIII. mendeetan, Bit-Agushitarren erresuma aramearraren hiriburua izan zen.
Arpad aramear erresumaren antolaketa politikoari dagokionez, hau, jentilizio eta senidetza hitzetan espresatzeko joera zegoen (bit hitzean bezala, "etxea" esan nahi duena). Pertsonarik garrantzitsuenak "Arpadeko Erregea" titulua jasotzen zuen arren, hau beste "Arpadeko errege" batzuekin laguntzen zen, tribu familia handietako buruzagiak.
Asiriaren etengabeko erasoek, Arpadeko Matti-El, Ashur-nirari V.arekin, lehenarentzat batere mesedegarria ez zen hitzarmen bat sinatzera eta zergaordaina ordaintzera eraman zuen. Urte batzuk beranduago, Arpadeko errege bera, Urartuko Sardur II.arekin eta Siriako errege neohitita batzuekin aliatu zen, Asiriako Tiglath-Pileser III.aren aurka. Errege honek, koalizioa garaitu zuen K.a. 743an, eta, hiru urte beranduago, K.a. 740an, Tiglathek Arpad konkistatu zuen, suntsipen ugari eraginez.
Hiria, Bibliako pasaia batzuetan agertzen da:
* II Erregeak: 18.34, 19.13
* Isaiasen Liburua: 10.9, 36. 19, 37.13
* Jeremiasen Liburua: 49.23

## Kanpo estekak

* Datuak: Q698634
# Arpafeelie

Arpafeelie, Eskoziako gaeleraz: Arpa Phìlidh, Eskoziako Highland eskualdeko udalerri bat da, Ross eta Cromarty barrutian. Black Isle uhartean dago, North Kessock udalerritik 4 kilometro ipar-mendebaldera eta Inverness udalerritik 8 kilometro ipar-mendebaldera.

## Kanpo estekak

* Datuak: Q2356165
# Arpajon kantonamendua

Arpajon kantonamendua Frantziako kantonamendu bat da. Essonne departamenduan dago, Île-de-France eskualdean. Guztira 16 udalerri ditu eta Arpajon da bere hiriburua.

## Kanpo estekak

* Datuak: Q1649836
# Anne Anderson

Anne Anderson (Eskozia, 1874-1930) ilustratzaile emankorra izan zen.

## Biografia

Anne Andersonek bere arte modernista eta haurrentzako liburuen irudiak egiteagatik izan zen ezaguna batez ere, baina baita margotu, grabatu eta zorion-txartelak diseinatzeagatik ere. Bere estiloan garaikideek eragina izan zuten, Charles Robinson, Mabel Lucie Attwell eta Jessie Marion King, eta Alan Wright senarraren antzeko estiloa izan zen.
Argentinan igaro zuen haurtzaroa Andersonek. Bere liburuen irudiak Eduardotar Aroaren amaieran hasi ziren agertzen. Alan Wright artistarekin ezkondu zen 1912ko ekainean, Berkshireko Burghfield Common parrokia-elizan eta bertan lekutu ziren. Bere ilustrazioak haurrentzako liburuetan eta urtekarietan aurki daitezke, hala nola Blackie eta Cassell; oraindik ere maiz erabiltzen dira postaletan.

## Erreferentziak

* ↑ Anne Anderson biography - bibliography - books at The Wee Web. .

## Kanpo estekak

* https://web.archive .org/web/20100327161207/http://www.ortakales.com/illustrators/
* Datuak: Q47185
* Multimedia: Anne Anderson (illustrator) / Q47185
# Anne Applebaum

Anne Elizabeth Apolebaum (Washington, 1964ko uztailaren 25a) estatubatuar kazetari, historialari eta idazlea da.
Errusiako familia judu batean jaio zen, eta historian eta literaturan lizentziatu zen Yaleko Unibertsitatean. Oxfordeko Unibertsitatean ikasketak egin ondoren, The Economist aldizkariko berriemaile gisa hasi zen lanean eta Varsoviara joan zen bizitzera. Berriemaile gisa, Berlingo harresiaren eta komunismoaren erorketaz idatzi zuen. 1991n Londresera joan zen eta The Spectator aldizkarian eta The Evening Standard egunkarian lan egin zuen.
1994an argitaratu zuen lehen liburua, eta ordutik komunismoaren historiaz eta Erdialdeko eta Ekialdeko Europako gizarte zibilaren garapenaz idatzi zuen.
Radoslaw Tomasz Sikorski Poloniako politikariarekin ezkonduta dago eta Poloniako eta Ameriketako Estatu Batuetako herritartasuna du. 2022an Errusiako erregimenak zigortu zuen.
2004an Pulitzer Saria Ez-fikzio orokorra irabazi zuen Gulag: A History lanarekin.

## Lanak

* Between East and West: Across the Borderlands of Europe, Pantheon, 1994, reprinted by Random House, 1995; Penguin, 2015; and Anchor, 2017, ISBN 0679421505
* Gulag: A History, Doubleday, 2003, 677 pages, ISBN 0-7679-0056-1; paperback, Bantam Dell, 2004, 736 pages, ISBN 1-4000-3409-4
* Iron Curtain: The Crushing of Eastern Europe, 1944–1956, Allen Lane, 2012, 614 pages, ISBN 978-0-713-99868-9 / Doubleday ISBN 978-0-385-51569-6
* Gulag Voices : An Anthology, Yale University Press, 2011, 224 pages, ISBN 9780300177831; hardback
* From a Polish Country House Kitchen, Chronicle Books, 2012, 288 pages, ISBN 1-452-11055-7; hardback
* Red Famine: Stalin's War on Ukraine, Penguin Randomhouse, 2017
* Twilight of Democracy: The Seductive Lure of Authoritarianism, Doubleday, 2020, 224 pages, ISBN 978-0385545808; hardback
* Wybór (Choice), Agora, 2021, 320 pages, ISBN 978-8326838255; hardback
* Autocracy, Inc.: The Dictators Who Want to Run the World, Doubleday, 2024, 224 pages, ISBN 978-0385549936; hardback

## Kanpo estekak

* Datuak: Q233479
* Multimedia: Anne Applebaum / Q233479
# Anne-Sophie Lapix

Anne-Sophie Lapix (Donibane Lohizune, 1972ko apirilaren 29a - ) kazetari lapurtarra da.

## Hastapenak

Sorterriko San Tomas Akinokoa lizeoan C Batxilergoa egin zuen.
Unibertsitate mailan Bordeleko Institut d'études politiques eta Parisko CFJko diplomak ditu; azken honetatik, non telebistako espezializazioa egin zuen, 1996an atera zen. Hor LCI katean berarekin arituko ziren Nathalie Renoux, Pascale Winkel eta Karine de Ménonville ikaskide izan zituen.
Urte horietan zehar bere lehen kazetaritza esperientziak izan zituen Sud Ouest egunkarian (1995eko udan) eta Xanpaina-Ardenako France 3 telebista katean (1996ko udan).

## Ibilbide profesionala

* 1996-1999: Bloomberg Televisionen kazetari-aurkezle.
* 1999-2001: LCI etengabeko informazio-katean kazetari-aurkezle.
* 2001-2002: Cinestar 1 eta 2 TPS satelite bidezko telebista enpresaren Sortie en salle saioaren aurkezle.
* 2004-2005: LCIn Le Grand Journal albistegiaren aurkezle.
* 2005-2006: Zone interdite saioaren aurkezle M6n.
* 2006ko urtarriletik aurrera Le 12:50 kate bereko astelehenetik ostiralerako eguerdiko albistegi berriaren aurkezlea bihurtzen da.
* 2006ko maiatzean TF1ek iragarri zuen Claire Chazalen laguntzaile gisa fitxatu zuela asteburuetako albistegietarako, Laurence Ferrariren ordez eta kate berean Sept à huit saioa ere aurkeztuko zuela Harry Roselmackekin. M6rekin zituen kontratuak direla eta iraila arte ez zen hasi TF1en; bere lehen albistegia 2007ko urtarrilaren 5ekoa izan zen.
* 2008ko ekainean TF1 utzi eta Canal+ taldera joan zen beste behin Laurence Ferrariren ordez aritzeko, kasu honetan Dimanche + saioaren ardura hartzeko.

## Jakingarriak

* 2006ko Baionako bestetako hasieran hiriko giltzak botatzeko ohorea izan zuen Jules-Édouard Moustic eta Éric Baylerekin batera.
* Bere bizitza pribatuaz diskretua izan da; bi seme-alabaren ama eta 2007ko otsailean dibortziatu egin zen.
* Frantzian sex-symbol delakoen artean dago; behin baino gehiagotan 100 emakume ustez sexyen artean kokatu du FHM aldizkariak.

## Erreferentziak

* ↑ Centre de formation des journalistes
* ↑ Anne-Sophie Lapix: « Ez nago ikusleriak liluratuta » Ozap.com.en, 2006ko urtarrilaren 23an.
* ↑ Ferrari TF1era itzuli zen.
* ↑ Albiste hori ingelesez.

## Ikus, gainera

* Sandrine Mendiburu
* Laurence Ostolaza

## Kanpo loturak

* (Frantsesez) Lapix linternaute.comen.
* Datuak: Q2850938
* Multimedia: Anne-Sophie Lapix / Q2850938
# Anne Archibald

Anne M. Archibald (Kanada, 1976) astronomo kanadarra da, pulsare-behaketengatik eta Python programazio-lengoaiarako programazio zientifikoko liburutegia den SciPyren garatzaileetako bat izateagatik ezaguna. Astronomia irakaslea da Erresuma Batuko Newcastle upon Tyne Unibertsitatean.

## Ibilbidea

Archibaldek matematikako ikasketak Waterlooko Unibertsitatean egin zituen, radarreko datuen irudien analisiarekin lotutako pasantiak barne. McGill Unibertsitatean matematika hutseko masterra egin ondoren, Victoria Kaspi astrofisikariaren doktoregoko ikasle bihurtu zen McGill-en, eta Cecilia Payne-Gaposchkin doktorego-tesiaren saria irabazi zuen Astrofisikan, Fisikako Elkarte Estatubatuarrarena, eta Kanadako Astronomia Elkartearen J S Plaskett. domina, 2013ko The End of Accretion: The X-ray Binary/Millisecond Pulsar Transition Object PSR J1023 + 0038 doktorego-tesiagatik.
ASTRONen egindako doktoretza ondoko ikerketaren ondoren, eta geroago Anton Pannekoek Astronomia Institutuan, biak Herbehereetan, eta Herbehereetako Ikerketa Zientifikoen Erakundeko "Veni Fellowship"- ek lagunduta, hizlari senior bihurtu zen Newcastle Unibertsitatean 2019an.

## Erreferentziak

* 1 2 (Ingelesez) «Prize Recipient» www.aps.org (Noiz kontsultatua: 2022-09-27).
* ↑ (Ingelesez) President |. 2015 Plaskett Medal – CASCA. (Noiz kontsultatua: 2022-09-27).
* ↑ «ORCID» orcid.org (Noiz kontsultatua: 2022-09-27).
* ↑ (Ingelesez) «Veni fellowship for Anne Archibald - ASTRON» https://www.astron.nl/ (Noiz kontsultatua: 2022-09-27).

## Kanpo Estekak

* Anne Archibald-en orria Newcastle upon Tyne Unibertsitateko web orrian
* Anne Archibald-en argitalpenak
* Datuak: Q43875924
# Anne Armstrong

Anne Marie Armstrong (Georgia, Ameriketako Estatu Batuak, 1991ko urtarrilaren 24a) estatubatuar saskibaloi-jokalaria da. Gaur egun, Espainiako Emakumezkoen Saskibaloi Ligan aritzen den Lointek Gernika Bizkaia taldean jokatzen du.

## Erreferentziak

* ↑ (Gaztelaniaz) Espainiako Saskibaloi Federazioa. Anne Marie Armstrongen emaitzak eta estatistikak. (Noiz kontsultatua: 2017-05-29).
* Datuak: Q30088082
# Anne-Marie Rindom

Anne-Marie Rindom, (Søllerød, 1991ko ekainaren 14a), Belan lehiatzen den kirolari daniarra da.
Lau Udako Olinpiar Jokotan, esku hartu zuen Londres 2012an (Londres), Rio 2016an (Rio de Janeiro) brontzezko domina lortu zuen, Tokio 2020an (Tokio), urrezkoa, eta Paris 2024an zilarrezkoa, denak ere Laser Radial proban.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | Laser Radial, emakumezkoa |
| 2020 | Tokio Japonia | 01 ! | Laser Radial, emakumezkoa |
| 2024 | Paris ( Frantzia) | 02 ! | Laser Radial, emakumezkoa |
| Munduko Bela Txapelketa ||||
| Urtea | Lekua | Domina | Kategoria |
| 2008 | Vila Real de Santo Antonio Portugal | 02 ! | Europe, emakumezkoa |
| 2009 | Brest Frantzia | 01 ! | Europe, emakumezkoa |
| 2015 | Al Musanah Oman | 01 ! | Laser Radial, emakumezkoa |
| 2016 | Nuevo Vallarta Mexiko | 03 ! | Laser Radial, emakumezkoa |
| 2018 | Aarhus Danimarka | 03 ! | Laser Radial, emakumezkoa |
| 2019 | Sakaiminato Japonia | 01 ! | Laser Radial, emakumezkoa |
| Europako Txapelketa ||||
| Urtea | Lekua | Domina | Kategoria |
| 2017 | Bartzelona Espainia | 02 ! | Laser Radial, emakumezkoa |
| 2019 | Porto Portugal | 01 ! | Laser Radial, emakumezkoa |
| 2020 | Gdansk Polonia | 02 ! | Laser Radial, emakumezkoa |

## Erreferentziak

* ↑ "Anne-Marie Rindom" olympedia.org. (Ingelesez)
* ↑ "Anne-Marie Rindom" ISAFen datu basea. (Ingelesez)
* ↑ «Marco Gradoni becomes youngest Rolex World Sailor of the Year; Anne-Marie Rindom receives female honour» ISAF, 2019-10-30 (Ingelesez)

## Kanpo estekak

* Datuak: Q4768100
* Multimedia: Anne-Marie Rindom / Q4768100